Document ID: 32006D0180

ΑΠΌΦΑΣΗ ΤΟΥ ΣΥΜΒΟΥΛΊΟΥ
της 27ης Φεβρουαρίου 2006
σχετικά με τη θέση της Κοινότητας στο Συμβούλιο Σύνδεσης ΕΕ-Χιλής για την τροποποίηση του παραρτήματος Ι της συμφωνίας σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Χιλής, αφετέρου προκειμένου να ληφθεί υπόψη η ενσωμάτωση των δασμολογικών προτιμήσεων που χορηγήθηκαν στη Χιλή στο πλαίσιο του κοινοτικού συστήματος γενικευμένων δασμολογικών προτιμήσεων (ΣΓΠ)
(2006/180/ΕΚ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133,
την πρόταση της Επιτροπής,
Εκτιμώντας τα ακόλουθα:
(1)
Για να εξασφαλισθεί η σαφήνεια, η δυνατότητα μακροπρόθεσμων οικονομικών προβλέψεων και η ασφάλεια δικαίου για τους οικονομικούς παράγοντες, θεωρείται σκόπιμο να ενσωματωθούν, στην οικεία διμερή συμφωνία ελευθέρων συναλλαγών, οι εναπομένουσες δασμολογικές προτιμήσεις που χορηγήθηκαν στη Χιλή στο πλαίσιο του κοινοτικού συστήματος γενικευμένων δασμολογικών προτιμήσεων και οι οποίες δεν προβλέπονται ακόμη στις κοινοτικές δασμολογικές παραχωρήσεις που απαριθμούνται στο παράρτημα Ι της συμφωνίας σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Χιλής, αφετέρου (1), η οποία υπογράφηκε στις Βρυξέλλες, στις 18 Νοεμβρίου 2002.
(2)
Η Χιλή, η οποία είναι σήμερα χώρα δικαιούχος του κοινοτικού συστήματος γενικευμένων δασμολογικών προτιμήσεων, θα επωφεληθεί, μέσω της επισυναπτόμενης απόφασης του Συμβουλίου Σύνδεσης, από εμπορική συμφωνία παρέχουσα προτιμησιακή μεταχείριση, συμπεριλαμβανομένων όλων των προτιμήσεων που προβλέπονται στο δασμολογικό καθεστώς που περιλαμβάνεται στον κανονισμό (ΕΚ) αριθ. 980/2005 του Συμβουλίου, της 27ης Ιουνίου 2005, περί εφαρμογής του συστήματος γενικευμένων δασμολογικών προτιμήσεων (2),
ΑΠΟΦΑΣΙΖΕΙ:
Άρθρο μόνο
Η θέση που θα λάβει η Κοινότητα στο Συμβούλιο Σύνδεσης για την τροποποίηση του παραρτήματος Ι της συμφωνίας σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Χιλής, αφετέρου, προκειμένου να ληφθεί υπόψη η ενσωμάτωση των δασμολογικών προτιμήσεων που χορηγήθηκαν στη Χιλή στο πλαίσιο του κοινοτικού συστήματος γενικευμένων δασμολογικών προτιμήσεων (ΣΓΠ), βασίζεται στο σχέδιο της απόφασης του Συμβουλίου Σύνδεσης που προσαρτάται στην παρούσα απόφασης.
Βρυξέλλες, 27 Φεβρουαρίου 2006.

Labels: 3
15
18
6